Հավելված

Բյուրեղավան համայնքի ավագանու

2018 թվականի մայիսի 25-ի N 43-Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ  
 ՆԻԿՈԼ ՓԱՇԻՆՅԱՆԻՆ**

**ՈՒՂԵՐՁ**

Հարգարժան պարոն վարչապետ

Ելնելով Բյուրեղավան համայնքի Բյուրեղավան և Նուռնուս բնակավայրերի բնակչության շահերից՝ դիմում ենք Ձեզ խնդրանքով՝

1. Խնդրում ենք կասեցնել <<Առողջ սունկ>> ընկերության կոմպոստի արտադրության համար տրված գործունեության լիցենզիան, քանի որ այն տրվել է CH 245-71 նորմատիվ ակտի դյույթների խախտումներով.

1)Համաձայն նշված դրույթի 2-րդ կետի 2.4 ենթակետի՝ հստակ նշվում է, որ նման ձեռնարկությունները չպետք է տեղակայվեն գերակա քամիների վարդի ուղղությամբ, եթե այն տանում է դեպի բնակելի տներ: Այնինչ <<Առողջ սունկ>> ընկերության Բյուրեղավանի մասնաճյուղի <<Վնասակար նյութերի սահմանային թույլատրելի արտանետումների նորմատիվների նախագիծ>> փաստաթղթով նույնիսկ հստակ նշվում է , որ գերակա քամիների բույրը հյուսիս-արևելյան է, այսինքն՝ անմիջապես ազդում է ոչ միայն մոտակա տների, այլև Բյուրեղավան քաղաքի վրա, ինչը և հանդիսանում է խախտում նշված նորմի:

2)Ավելին՝ տվյալ արտադրության և բնակելի տարածքների միջև պետք է լինի 1000 մետր հեռավորություն, որը պետք է զբաղեցնի սանիտարա-պաշտպանիչ տարածք: Հատուկ դեպքերում այն կարող է հասնել մինչև 3000 մետրի, եթե գոյություն ունի անբարենպաստ քամիների բույր, ինչը նույնպես առկա է: Այս նորմը ամրագրված է կենդանական ծագումով թափոնների վերամշակման արտադրությունների համար նախատեսված 1 դասակարգման մեջ: Իրականում <<Առողջ սունկ>> Բյուրեղավանի մասնաճյուղի հեռավորությունը բնակելի տներից սկսվում է մոտ 170 մետրից, նորմատիվ պահպանման դեպքում սանիտարա-պաշտպանիչ գոտին պետք է տատանվի այգեգործական թաղամասերից մինչև Բյուրեղավան քաղաքի վերջ, Նոր Գեղի համայնք:

Ուզում ենք նշել նաև, որ կոմպոստի արտադրությունը ներառված է վերոհիշյալ նորմում դասակարգման մեջ:

1. Ելնելով կոմպոստի արտադրության կարևորությունից, ընկերության կողմից պետական բյուջեին վճարվող զգալի հարկերից և աշխատատեղերի պահպանման կարևորությունից՝ աջակցել ընկերության ղեկավարությանը այն տեղափոխելու բնակավայրերից հեռու այլ վայր՝ նկատի ունենալով այն հանգամանքը, որ գարշահոտության առկայությունը առաջացնում է ազգաբնակչության մշտական դժգոհությունը:

Առդիր՝ հիմնավորող նյութերը 5 (հինգ)թերթից:

**ԱՎԱԳԱՆՈՒ ԱՆԴԱՄՆԵՐ՝**

1. ԱՂԱՋԱՆՅԱՆ ԳԵՈՐԳԻ

2. ԱՊՐԵՍՅԱՆ ՎԱՀՐԱՄ

3. ԱՍՈՅԱՆ ԱՎԵՏԻՔ

4. ԱՎԱԳՅԱՆ ԱՐՏՅՈՄ

5. ԽԱՆԶԱԴՅԱՆ ԱՐՄԱՆ

6. ՀԱՐՈՒԹՅՈՒՆՅԱՆ ՍԼԱՎԻԿ

7. ՇԱՌՅԱՆ ԱՐԳԱՄ

8. ՎԱՐԴԵՎԱՆՅԱՆ ՀԱՅԿ

9. ՕՀԱՆՅԱՆ ԱՐՄԱՆ

ՀԱՄԱՅՆՔԻ ՂԵԿԱՎԱՐ՝ ՀԱԿՈԲ ԲԱԼԱՍՅԱՆ

2018թ. մայիսի 25         
ք. Բյուեղավան